IMO er nú farin uppí altjóða átakið hjá WHO móti spjaðing av vandamiklu Ebola-virusini-undir heitinum Ebola Travel and Transport Task Force. Í hesum sambandi hevur IMO sent út eina røð av vegleiðingum til skipaferðsluna um, hvussu sjúkan skal handfarast. IMO leggur í útsendum brævi áherðslu á, at persónar, ið eru smittaðir við Ebola-ella hava verið í sambandi við ein persón smittaður við Ebola-ikki mugu fáa atgongd til skip, og at persónar, ið vísa tekin um Ebola smittu, beinanvegin skulu flytast í land og tryggjast viðgerð á sjúkrahúsi. Hildið verður, at núverandi Ebola útbrotið tók seg upp í Guinea í desember í fjør, hagani tað hevur spjatt seg til Liberia og Sierra Leone. M. a. er Ebola-smitta staðfest í nigerianska Port Harcourt, ið er ein týðandi havn hjá oljuídnaðinum.